**Ministru kabineta noteikumu projekta**

**„Meža inventarizācijas veicēju sertifikācijas un sertificēto personu darbības uzraudzības kārtība” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Meža likuma 34.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesisko regulējumu meža inventarizācijas veicēju sertifikācijas un sertificēto personu darbības uzraudzības jomā nodrošina Ministru kabineta 2013.gada 23.aprīļa noteikumi Nr.226 „Meža inventarizācijas veicēju sertifikācijas un sertificēto personu darbības uzraudzības kārtība” (turpmāk –Noteikumi Nr.226). Tie nosaka minimālās prasības meža inventarizācijas veicēju profesionālajai kvalifikācijai, meža inventarizācijas veicēju sertifikācijas un sertificēto personu darbības uzraudzības kārtību.Noteikumos Nr.226 ir nepieciešams izdarīt grozījumus, precizējot sertificētas personas darbības uzraudzību un kārtību, kā tiek uzskaitītas un izvērtētas sūdzības un no Valsts meža dienesta saņemtie lēmumi par atteikumu reģistrēt meža valsts reģistrā meža inventarizācijas datus. Nepieciešams noteikt kritērijus, pēc kuriem izvērtē un pieņem lēmumu attiecībā uz sertificētās personas darba kvalitāti.Tā kā nepieciešamo grozījumu apjoms ir lielāks par pusi no noteikumiem, ir sagatavots jauns noteikumu projekts „Meža inventarizācijas veicēju sertifikācijas un sertificēto personu darbības uzraudzības kārtība” (turpmāk – noteikumu projekts). Noteikumu projekts nemaina noteikumu Nr.226 būtību, bet ievieš precizējumus meža inventarizācijas veicēju sertifikācijas un sertificēto personu darbības uzraudzības kārtībā.Noteikumu projektā ir precizētas izglītības prasības fiziskai personai, kas vēlas iegūt sertifikātu (turpmāk – pretendents). Līdz 2015.gadam Valsts meža dienestā bija reģistrējušies aptuveni 410 meža inventarizācijas veicēji, bet patlaban sertifikātu ir ieguvušas 470 fiziskas personas. Ņemot vērā pretendentu skaita samazināšanos, sertificēšanas atbilstības novērtēšanas institūcijas (turpmāk – sertificēšanas institūcija), lai nokomplektētu kursu grupu, retāk organizē mācību kursus, bet tas savukārt sadārdzina izmaksas pretendentiem un pagarina laikposmu sertifikāta iegūšanai. Spēkā esošā prasība noklausīties sertifikācijas institūcijas organizētus mācību kursus pēc būtības nepaaugstina sertifikāta pretendenta prasmes un zināšanas, kuru līmeni apliecina šī pretendenta iegūtā izglītība mežsaimniecībā. Sertifikāta iegūšanas laikposma pagarināšanās kavē darba tiesisku attiecību izveidošanu, jo praksē mežsaimnieciskie uzņēmumi bieži vien uzsāk darba tiesiskās attiecības ar fizisku personu tad, kad ir iegūts sertifikāts meža inventarizācijas darbu veikšanai, tādēļ var tikt kavēta mežsaimnieciskā darbība un tautsaimniecības attīstība. Noteikumu projekts precizē laikposmu, kad fiziska persona nevar pretendēt uz sertifikāta iegūšanu, ja ticis pieņemts lēmums par sertifikāta atcelšanu.Lai nodrošinātu vienādus nosacījumus gan pretendentam, gan novērtēšanas institūcijām, noteikumu projektā ir ietverts nosacījums par teorētisku un praktisku mācību stundu skaitu kursiem, kurus pretendentam jānoklausās, lai pagarinātu sertifikāta derīguma termiņu.Noteikumu projektā precizēti arī sertificēšanas pārbaudes teorētiskās un praktiskās daļas saturs un nosacījumi, kā arī noteiktas teorētiskās pārbaudes jautājumu tēmas un jautājumu skaits par attiecīgo tēmu.Noteikumos Nr.226 nav skaidri noteikta rīcība gadījumā, ja sertificētā persona izsaka vēlmi veikt pārreģistrāciju citā sertificēšanas institūcijā. Tāpēc noteikumu projektā paredzēts, ka institūcija, kurā sertificētā persona bijusi reģistrēta līdz tam, nodod jaunajai sertificēšanas institūcijai visu sertificētās personas lietu, arī iepriekšējās sertificēšanas institūcijas veiktās uzraudzības pārbaudes atzinumus un no Valsts meža dienesta saņemtos lēmumus par atteikumus reģistrēt meža inventarizācijas datus Meža valsts reģistrā (turpmāk tekstā – atteikumi). Jaunā sertificēšanas institūcija turpina uzskaitīt atteikumos konstatētās kļūdas. Arī uzraudzības pārbaudes atzinumi tiek attiecināti uz visu sertifikāta derīguma termiņu neatkarīgi no sertificēšanas institūciju nomaiņas.Praksē bieži vien rodas neskaidrības par sertificēšanas institūcijas rīcību, kad tā no Valsts meža dienesta saņem informāciju par atteikumiem. Tāpēc noteikumu projekts paredz, ka sertificēšanas institūcija sertifikāta derīguma termiņa laikā nosaka sertificētai personai nokārtot teorētisko un praktisko pārbaudi, ja kalendāra gada laikā tiek sasniegts konkrēts atteikumos norādīto kļūdu skaits. Noteikumu projekts papildināts ar pielikumu, kurā iekļautas tās meža inventarizācijas datu neatbilstības, kuras, sasniedzot noteikumu projektā minēto apjomu, ir par pamatu teorētiskās un praktiskās pārbaudes kārtošanai. Tā tiks nodrošināti vienādi vērtēšanās kritēriji un rīcība attiecībā uz atteikumos norādītajām kļūdām. Savukārt uzraudzības pārbaudes veic, izskatot saņemtos iesniegumus (sūdzības) un plānveida kārtībā pārbaudot sertificēto personu. Sūdzības sertifikācijas institūcijā par sertificēto personu var iesniegt jebkura persona, kas saistīta ar sertificētās personas profesionālo darbību. Atbilstoši Meža likuma 29.panta piektajai daļai un 34.panta otrajai daļai meža inventarizācijas veicēju darbības uzraudzību veic akreditētas atbilstības novērtēšanas institūcijas (sertificēšanas institūcijas). Tāpēc sertificēšanas institūcijai ir jāizvērtē visa saņemtā informācija par sertificēto personu visā sertifikāta derīguma termiņa laikā. Izskatot sūdzību, sertificēšanas institūcija veic uzraudzības pārbaudi, pārbaudot sūdzībā minēto, ja nepieciešams, arī dabā.Noteikumu projektā ir paredzēts minimālais plānveida sertificēto personu uzraudzības apjoms, t.i., vismaz vienu reizi piecos gados pārbaudīt sertificētas personas sagatavotos meža inventarizācijas datus ne mazāk kā 10 hektāros un 10 nogabalos vismaz trijos atsevišķos meža īpašumos, bet, ja inventarizācija veikta mazāk nekā trijos meža īpašumos, – vismaz trijās atsevišķās zemes vienībās. Noteikumu projektā paredzēts, ka turpmāk plānveida pārbaudi sertificēšanas institūcija veiks vismaz reizi piecos gados, nevis vismaz reizi trijos gados, kā tas ir noteikts šobrīd. Minētās izmaiņas nepieciešamas, lai saskaņotu plānveida pārbaužu veikšanas biežumu ar sertifikāta derīguma termiņu. Šo grozījumu dēļ nemazināsies kontroļu skaits, jo noteikumu projekts paredz, ka sertificēšanas institūcija sertificētās personas darbību turpmāk uzraudzīs, arī ik gadu vērtējot no Valsts meža dienesta saņemtos atteikumus reģistrēt meža inventarizācijas lietas.Plānveida pārbaudes laikā sertificēšanas institūcija izvērtē sertificētās personas sagatavotu meža inventarizācijas lietu atbilstību meža apsaimniekošanu un izmantošanu regulējošo normatīvu aktu prasībām un situācijai dabā. Noteikumu projekts paredz, ka pārbaudei izvēlas meža inventarizācijas lietas, kas sagatavotas pēdējo 12 mēnešu laikā. Tā kā pēc inventarizācijas veikšanas meža īpašnieks, iespējams, būs veicis saimniecisko darbību, sertificēšanas institūcija pārbaudīs tos rādītājus, kurus būs iespējams pārbaudīt. Atsevišķi meža inventarizācijas veicēji inventarizāciju veic nelielā apjomā vai neveic nemaz, tāpēc noteikumu projektā paredzēts, ka pārbaudāma visa inventarizētā platība, ja inventarizācija veikta mazāk nekā 10 hektāros un 10 nogabalos.Lai sertificēšanas institūcija varētu izvērtēt atteikumos norādīto kļūdu skaitu un pieņemt lēmumu par nepieciešamību uzlikt par pienākumu sertificētajai personai kārtot sertificēšanas teorētisko un praktisko pārbaudi, Valsts meža dienests sagatavo un nosūta sertificēšanas institūcijai informāciju par sertificētas personas kalendāra gada laikā inventarizēto nogabalu skaitu.Noteikumu projektā ir precizēta informācija, kuru sertificēšanas institūcija uzraudzības nolūkos var pieprasīt no Valsts meža dienesta. Veicot uzraudzības pārbaudes, pēc sertificēšanas institūcijas pieprasījuma Valsts meža dienests sagatavo informāciju par sertificētas personas veiktajām meža inventarizācijām, norādot inventarizētā īpašuma vai tiesiskā valdījuma nosaukumu, inventarizēto zemes vienību kadastra apzīmējumus un, ja zemes vienība nav inventarizēta pilnā platībā, arī nogabalu numurus. Par uzraudzības pārbaudei pakļautajiem meža īpašumiem vai tiesiskajiem valdījumiem Valsts meža dienests sertificēšanas institūcijai uz tās norādīto e-pastu nosūta arī tos nogabalu raksturojošos rādītājus un meža zemes plānus elektroniskā veidā, kuri tika iesniegti Valsts meža dienestā meža inventarizācijas datu reģistrēšanai Meža valsts reģistrā. Noteikumu projektā ir paredzēta iespēja sertificētai personai iesniegt sertificēšanas institūcijā iesniegumu ar lūgumu izvērtēt no Valsts meža dienesta saņemto informāciju par atteikumiem. Ja sertificēšanas institūcija nekonstatē meža inventarizācijas datu neatbilstību meža apsaimniekošanu unizmantošanu regulējošo normatīvo aktu prasībām vai situācijai dabā, sertifikācijas institūcija tās neieskaita šo noteikumu 37.2. un 37.3.apakšpunktā minētajā kļūdu skaitā. Minētās informācijas izvērtēšana ir uzskatāma par sertificēšanas institūcijas sniegtu pakalpojumu un sertificēšanas institūcija var prasīt samaksu par šo pakalpojumu.Noteikumu projektā precizēta norma attiecībā uz sertificētas personas darbību pēc tam, kad sertificēšanas institūcija ir konstatējusi nepilnības sertificētās personas sagatavotajās meža inventarizācijas lietās. Praksē sertificētai personai nav iespējams novērst konstatētās neatbilstības, ja saimnieciskā darbība jau ir notikusi vai ir mainījies meža īpašnieks. Tāpēc ar noteikumu projektu tiek svītrota prasība sertificētai personai novērst neatbilstības, kas tika konstatētas sertificēšanas institūcijas uzraudzības pārbaudes atzinumā. Atzinumā konstatētās neatbilstības tiek uzskaitītas, un, kad ir sasniegts noteikts to skaits, sertifikācijas institūcija atceļ sertifikātu. Noteikumu projektā precizēts meža inventarizācijas darbiem nepieciešamais civiltiesiskās atbildības apdrošināšanas minimālais limits.  |
| 3. | Projekta izstrādē iesaistītās institūcijas | Zemkopības ministrija sadarbībā ar Valsts meža dienestu, AS „Latvijas valsts meži”, Meža inventarizācijas veicēju apvienību, Latvijas koksnes kvalitātes ekspertu savienību, Latvijas Lauksaimniecības universitātes Meža fakultāti, Latvijas Nacionālo akreditācijas biroju un SIA ”SILVASERT”. Noteikumu projektā ietverti minēto institūciju priekšlikumi. |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa | Meža īpašnieki vai tiesiskie valdītāji (aptuveni 150 000) un meža inventarizācijas veicēji (atbilstības novērtēšanas institūcijās reģistrēti aptuveni 470 meža inventarizācijas veicēji).  |
| 2. | Tiesiskā regulējuma ietekme uz tautsaimniecību un administratīvo slogu | Institūcijām projekta tiesiskais regulējums nenosaka jaunas tiesības, ne arī neuzliek jaunus pienākumus un veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  Nav |

***Anotācijas III, sadaļa – projekts šo jomu neskar.***

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts saistīts ar Zemkopības ministrijas sagatavoto Ministru kabineta noteikumu projektu „Meža inventarizācijas un Meža valsts reģistra informācijas aprites noteikumi”, tāpēc Ministru kabineta noteikumu projekti apstiprināšanai Ministru kabinetā virzāmi vienlaikus. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību |  Saskaņā ar Ministru kabineta 2010. gada 23. februāra instrukcijas Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” 2.5. apakšpunktu projekts ir uzskatāms par tehnisko noteikumu projektu pakalpojumu jomā, par kuru jāsniedz informācija Eiropas Komisijai saskaņā ar instrukcijā noteikto kārtību.  |
|  2. |  Citas starptautiskās saistības |  Projekts šo jomu neskar. |
|  3. |  Cita informācija |  Nav |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums | Projekts šo jomu neskar. |
|    |
|  A |  B |  C |  D |
|  Nav attiecināms |  Nav attiecināms |  Nav attiecināms | Nav attiecināms |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Projekts šo jomu neskar. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
|  Cita informācija |  Nav |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Nav attiecināms |
|  A |  B |  C |
|  Nav attiecināms |  Nav attiecināms |  Nav attiecināms |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Nav attiecināms |
|  Cita informācija |  Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādes uzsākšanu un priekšlikumu iesniegšanu 2015. gada 27. oktobrī tika nosūtīta Valsts meža dienestam, AS „Latvijas valsts meži”, Latvijas Lauksaimniecības universitātes Meža fakultātei, Meža īpašnieku biedrībai, Latvijas koksnes kvalitātes ekspertu savienībai, Meža inventarizācijas veicēju apvienībai, Latvijas Nacionālajam akreditācijas birojam un SIA „SILVASERT”.  |
| 2. | Sabiedrības līdzdalība projekta izstrādē | Noteikumu projekta izstrādes darbā iesaistījās Valsts meža dienesta, AS „Latvijas Valsts meži”, Latvijas Lauksaimniecības universitātes Meža fakultātes, Latvijas koksnes kvalitātes ekspertu savienības, Meža inventarizācijas veicēju apvienības, SIA ”SILVASERT” un Latvijas Nacionālā akreditācijas biroja pārstāvji. Projekta sagatavošanas laikā 2015. gadā notika divas darba grupas sanāksmes. Sabiedrības pārstāvji darbam noteikumu projekta izstrādes darba grupā tika izvēlēti, aptverot visas meža inventarizācijas procesā iesaistītās un ieinteresētās sabiedrības interešu grupas.  |
| 3. | Sabiedrības līdzdalības rezultāti  | Noteikumu projektā ietverti minēto institūciju priekšlikumi. Sabiedrības pārstāvju priekšlikumi noteikumu projekta procesā ir ņemti vērā, diskutablie jautājumi pārrunāti darba grupas sanāksmē un rasti kompromisa risinājumi.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sertifikātus izsniedz un meža inventarizācijas veicēju profesionālo darbību uzrauga Latvijas Nacionālajā akreditācijas birojā akreditētas sertificēšanas institūcijas.Valsts meža dienests sniedz sertificēšanas institūcijām sertificēto personu uzraudzībai nepieciešamo informāciju. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Nav |

Zemkopības ministrs Jānis Dūklavs

25.04.2016. 10:20

1836

L.Pamovska

67027101, Lelda.Pamovska@zm.gov.lv